Tul il-jum tas-Sibt, diversi ġonna u żoni pubbliċi nfetħu mill-ġdid, hekk kif Franza daħlet għat-tieni fażi ta' rilassament ta' miżuri. Diversi persuni ħatfu din l-opportunità wara ġimgħat ta' lockdown u ħarġu f'dawn iż-żoni pubbliċi sabiex qed igawdu bl-aħjar mod li jistgħu wara ġranet ta' sagrifiċċju. Il-Prim Ministru Franċiż Edouard Philippe ħabbar dawn il-miżuri ta' rilassament il-Ħamis, wara li qal li Franza qed tagħmel progress tajjeb kontra l-imxija tal-Coronavirus. In-nies fi Franza huma mitluba sabiex iżommu d-distanza soċjali filwaqt li jilbsu l-maskra protettiva. Filwaqt li jistgħu joqgħodu fi gruppi ta' għaxar persuni.